Document ID: 32000R2438

32000R2438
L 280/37
JURNALUL OFÍCIAL AL UNIUNII EUROPENE
REGULAMENTUL (CE) NR. 2438/2000 AL COMISIEI
din 3 noiembrie 2000
de modificare a Regulamentului (CE) nr. 908/2000 privind normele de calculare a ajutoarelor acordate de statele membre organizațiilor de producători din sectorul pescuitului și acvaculturii
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2792/1999 al Consiliului din 17 decembrie 1999 de definire a modalităților și condițiilor pentru acțiunile structurale ale Comunității în sectorul pescuitului (1), în special articolul 15 alineatul (4),
întrucât:
(1)
Regulamentul (CE) nr. 908/2000 al Comisiei din 2 mai 2000 privind normele de calculare a ajutoarelor acordate de statele membre organizațiilor de producători din sectorul pescuitului și acvaculturii (2), stabilește, în special în articolul 6, modalitățile de tranziție de la dispozițiile în vigoare până la 31 decembrie 1999, pe de o parte, la cele în vigoare începând cu 1 ianuarie 2000, pe de altă parte.
(2)
Dispozițiile articolului 6 alineatul (3) din Regulamentul (CE) nr. 908/2000 nu sunt conforme cu cele de la articolul 30 alineatul (2) din Regulamentul (CE) nr. 1260/1999al Consiliului din 21 iunie 1999 cu privire la dispozițiile generale legate de Fondurile structurale (3). Această situație trebuie rectificată în consecință și, în acest scop, se impune modificarea Regulamentului (CE) nr. 908/2000.
(3)
Măsurile prevăzute în prezentul regulament sunt conforme cu avizul Comitetului sectorului pescuitului și acvaculturii,
ADOPTĂ PREZENTUL REGULAMENT:
Articolul 1
La articolul 6 din Regulamentul (CE) nr. 908/2000, al treilea paragraf este eliminat și înlocuit cu paragraful de mai jos:
„Pentru ajutoarele pentru care decizia de acordare a fost luată de statele membre după 1 ianuarie 2000, pe baza articolelor 7 și 7ter din Regulamentul (CEE) nr. 3759/92, rambursarea se efectuează ținând seama de programările Fondurilor structurale ale respectivului stat membru pe perioada 2000-2006.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Se aplică de la 1 ianuarie 2000.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, la 3 noiembrie 2000.

Labels: 19
5
6